ສປຊ ຫວັງວ່າ ຈະ​ໄດ້ ໄປຮັບເອົາ ໂຕປະກັນ ໃນມື້ນີ້ (ສະໄລດ໌)
ສະຫະ​ປະຊາ​ດ​ຫວັງວ່າ​ຈະ​ເສັດ​ສີ້​ນ ​ການປະຕິບັດ​ງານ​ກູ້​ໄພ ​ແລະ​ເຂົ້າ​ໄປ​​ເຖິງກໍາລັງ​ຮັກສາ​ສັນຕິພາບ ສະຫະ​ປະຊາ​ຊາດຟິລິບ​ປີນ ​ໃນ​ວັນ​ເສົາ​ມື້​ນີ້.
ບັນດາເຈົ້າໜ້າທີ່ສະຫະປະຊາຊາດ ກ່າວວ່າ ເຂົາເຈົ້າໄດ້ເສັດ ສີ້ນການຈັດແຈ້ງກ່ຽວກັບການປ່ອຍໂຕ ກໍາລັງຮັກສາສັນຕິພາບ ສະຫະປະຊາຊາດຟິລິບປີນ ທີ່ຖືກກັກໄວ້ຢູ່ເຂດ Golan Height ໂດຍພວກຕໍ່ຕ້ານຊີເຣຍ ແລະການມອບໂຕກຳລັງຮັກສາສັນຕິ ພາບ ຄາດວ່າຈະມີຂື້ນໃນວັນເສົາມື້ນີ້ ລົດຂະບວນນຶ່ງຂອງສະຫະປະຊາຊາດ ທີ່ພະຍາຍາມຈະໄປຮັບ ເອົາກໍາລັງຮັກສາສັນຕິພາບສະຫະປະຊາຊາດ ໃນຕອນແລງ ຂອງວັນສຸກວານນີ້ ໄດ້ຖືກບັງຄັບໃຫ້ຖອຍກັບຄືນ ຍ້ອນການ ຍິງຖະຫລົ່ມ ແລະການໂຈມທາງອາກາດ ໂດຍກໍາລັງລັດຖະ ບານຊີເຣຍ ໃນເວລາຕໍ່ມາ ເຈົ້າໜ້າທີ່ສະຫະປະຊາຊາດກ່າວ ວ່າ “ໄດ້ມີການຈັດແຈງກັບທຸກຝ່າຍແລ້ວ” ເພື່ອໃຫ້ມີການປ່ອຍໂຕປະກັນ “ແຕ່ເນື່ອງຈາກວ່າ ເປັນເວລາຂ້ອນຂ້າງເດິກເກີນໄປ ຈຶ່ງພິຈາລະນາກັນວ່າບໍ່ມີຄວາມປອດໄພພຽງພໍ ທີ່ຈະສືບຕໍ່ການປະຕິບັດງານດັ່ງກ່າວນີ້ ” ບັນດາເຈົ້າໜ້າທີ່ສະຫະປະຊາດກ່າວວ່າ ເຂົາເຈົ້າຫວັງວ່າຈະເສັດສີ້ນ ການປະຕິບັດງານກູ້ໄພ ແລະເຂົ້າໄປເຖິງກໍາລັງຮັກສາສັນຕິພາບ ສະຫະປະຊາຊາດຟິລິບປີນ ໃນວັນເສົາມື້ນີ້ ການພະຍາມຄັ້ງທໍາອິດ ເພື່ອເຂົ້າໄປຮັບເອົາໂຕປະກັນ ໃນວັນສຸກວານນີ້ໄດ້ສີ້ນສຸດລົງ ເວລາຂະບວນລົດຂອງສະຫະປະຊາຊາດຕ້ອງໄດ້ຖອຍຄືນພາຍໃຕ້ການລະດົມຍິງ ຫລັງຈາກໄດ້ໄປເຖິງບ້ານ Jamla ບ່ອນທີ່ໂຕປະກັນຖືກກັກຂັງຢູ່ນັ້ນ ຫົວໜ້າຮັກສາສັນຕິພາບສະຫະປະຊາຊາດ ທ່ານ Herve Ladsous ໄດ້ລາຍງານຕໍ່ສະມາຊິກສະພາຄວາມໝັ້ນຄົງ ທີ່ນະຄອນນິວຢອກ ໃນວັນສຸກວານນີ້ ແລະໃຫ້ການ ຢືນຢັນຕໍ່ພວກນັກຂ່າວວ່າ ກໍາລັງຊີເຣຍໄດ້ ຍິງຖະຫຼົ່ມ ແລະຖີ້ມລະເບີດແທ້ ໃສ່ບ້ານ Jamla